Diari Oficial de la Generalitat Valenciana


Sumari del DOGV 3469, del 08-04-1999 (1999/2364)

Bases de la convocatòria per proveir una plaça d'administratiu d'administració general.
---------------------------------------------------------------------------------------

### Dades del document

Número de DOGV
:   3469

Data del DOGV
:   08-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2364


Data del document
:   04-12-1998

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * professió administrativa
    * administració local

Bases de la convocatòria per proveir una plaça d'administratiu d'administració general. [1999/L2364]
  
En compliment de l'acord adoptat per l'ajuntament en ple en sessió realitzada el dia 30 de novembre de 1998, es publica la convocatòria del concurs-oposició per al proveïment en propietat d'una plaça d'administratiu, segons les bases següents:
  
1. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu de concurs-oposició, d'una plaça d'administratiu d'administració general, pertanyent a l'Oferta d'Ocupació de 1998, enquadrada en l'escala d'administració general, subescala B) administratius, i dotada amb el sou corresponent al grup C, dues pagues extraordinàries, triennis i altres emoluments que pertoquen segons la legislació vigent i acords municipals.
  
La plaça convocada serà proveïda per la promoció interna a què es refereix l'article 22.1 d) de la Llei 30/1984, de 2 d'agost, de Mesures per a la Reforma de la Funció Pública, modificada per la Llei 28/1988, de 28 de juliol.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província d'Alacant i al Diari Oficial de la Generalitat Valenciana. Es farà pública al tauler d'edictes de la corporació i hom n'inserirà un extracte al Boletín Oficial del Estado.
  
1.2. Acumulació de vacants.
  
Les places de la present convocatòria podran ser incrementades per addició de les vacants produïdes efectivament amb posterioritat a l'aprovació de les bases.
  
2. Condicions dels aspirants
  
Per tal de prendre part en l'oposició caldrà:
  
2.1. Condicions generals.
  
2.1.1. Tenir una antiguitat d'almenys dos anys en la subescala d'auxiliars d'administració general com a funcionaris de carrera i trobar-se en servei actiu en aquest ajuntament.
  
2.1.2. Tenir el títol de batxiller superior, FP 2 o equivalent, o complir les condicions requerides per obtenir-lo en la data en què finalitze el termini de presentació d'instàncies, o comptar amb una antiguitat mínima de deu anys en un cos o escala del grup D, o de cinc anys i la superació del curs específic a què es refereix la disposició addicional vint-i-dosena de la Llei 30/1984, de 2 d'agost.
  
2.2. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de ser degudament revalidats en la data de finalització del termini de presentació d'instàncies.
  
3. Instàncies
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú.
  
Els opositors hi manifestaran que reuneixen totes i cadascuna de les condicions exigides en la base segona referides a la data en què finalitze el termini de presentació de sol·licituds. Caldrà mantenir tals requisits al llarg de tot el procés selectiu, durant el qual, en qualsevol moment, els interessats podran ser requerits per efectuar les comprovacions oportunes. Els opositors es comprometen a prestar el preceptiu jurament o promesa. Relacionaran també en la sol·licitud els mèrits que al·leguen acompanyant els documents acreditatius d'aquests en el moment de la presentació de la sol·licitud, on faran constar que són funcionaris, la plaça que ocupen en l'actualitat i la titulació acadèmica que tenen.
  
Si no tenen la titulació requerida per l'article 25 de la Llei 30/1984, de 2 d'agost, per al grup C, manifestaran expressament que compten amb més de deu anys d'antiguitat en un cos o en una escala del grup D, o amb més de cinc i, en aquest cas, hauran d'adjuntar a la sol·licitud el document acreditatiu d'haver superat el curs específic a què es refereix la base 2.1.1.
  
3.2 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 1.500 pessetes en concepte de taxes per drets d'examen.
  
Aquestes taxes podran ser ingressades al compte denominat "Taxa inscripció proves selecció" de la Caixa d'Estalvis del Mediterrani situada a la plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 52776021802. Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o el fet de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
4. Admissió d'aspirants
  
4.1. Relació d'aspirants.
  
Finalitzat el termini reglamentari de presentació de sol·licituds, la presidència de la corporació farà pública al Butlletí Oficial de la Província d'Alacant i al tauler d'edictes de la corporació la llista provisional d'aspirants admesos i exclosos. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que consideren oportunes, que seran tingudes en compte en la resolució per la qual s'aprove la llista definitiva que serà feta pública en la forma assenyalada.
  
4.2. Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de DNI.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President:
  
- El de la corporació o membre d'aquesta en qui delegue.
  
Vocals:
  
- Un representant de l'administració autonòmica valenciana.
  
- Un tècnic de la Secció de Personal.
  
- Un regidor del grup d'Esquerra Unida del País Valencià-els Verds.
  
- Un administratiu d'administració general.
  
- Un funcionari de carrera a proposta de la representació sindical.
  
Secretaro:
  
- El de la corporació o funcionari en qui delegue.
  
5.2. Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del tribunal i dels seus assessors es farà pública al Butlletí Oficial de la Província d'Alacant i al tauler d'edictes de la corporació.
  
La publicació de la seua composició nominal es verificarà almenys quinze dies abans de l'inici de la realització de les proves.
  
5.4. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'alcaldia:
  
- Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista a l'article 21 de la citada llei.
  
5.7. De l'absència del president.
  
Si un cop constituït el tribunal i iniciada la sessió se n'absentés el president, aquest haurà de designar entre els vocals concurrents el qui el substituirà durant la seua absència, que podrà ser, en primer lloc, un regidor -si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Inici i desenvolupament de l'oposició
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra G.
  
Els opositors, que acudiran a les proves proveïts del DNI, seran convocats per a cada exercici en crida única, tret de casos fortuïts o de força major degudament justificats i apreciats lliurement pel tribunal.
  
6.2. Dates d'examen.
  
Quinze dies abans de començar els exercicis es faran públics al Butlletí Oficial de la Província d'Alacant el dia, l'hora i el local en què hauran de realitzar-se.
  
Al final de cada exercici el tribunal farà saber als opositors el lloc i el moment d'iniciació del següent amb, si més no, dotze hores d'antelació a l'inici d'aquest, si es tracta del mateix exercici, o de vint-i-quatre hores si es tracta d'un nou exercici.
  
Entre la finalització d'un exercici i l'inici del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.
  
7. Proves selectives
  
Constaran de fase d'oposició i de fase de concurs.
  
7.1. Fase d'oposició
  
Els exercicis de l'oposició seran els següents, amb el caràcter i contingut que s'assenyalen:
  
7.1.1. Primer. Escrit, obligatori, eliminatori i qualificable de 0 a 10 punts.
  
Consistirà a omplir un qüestionari de cinquanta preguntes sobre coneixements relacionats amb les comeses del lloc de treball. Cada pregunta tindrà quatre opcions de resposta de dificultat adequada a la categoria de la plaça i durant el temps que estipule el tribunal.
  
7.1.2. Segon. Escrit, obligatori, eliminatori i qualificable de 0 a 10 punts.
  
Consistirà a exposar per escrit, durant un període màxim de dues hores, dos temes determinats a l'atzar d'entre els compresos en el programa annex a la convocatòria, que és l'aprovat per Resolució de la Direcció General d'Administració local, amb data 16 de gener de 1981, BOE núm. 37 de 12 de febrer. Li ha estat aplicada l'exempció de matèria prevista a l'article 77 del Reial Decret 364/1995, de 10 de març.
  
7.1.3. Tercer. Pràctic, obligatori, eliminatori i qualificable de 0 a 10 punts.
  
Es desenvoluparà per escrit durant un temps màxim de tres hores. Consistirà en la redacció d'un informe amb proposta de resolució sobre dos supòsits pràctics que plantejarà el tribunal immediatament abans de l'inici de l'exercici. Aquests supòsits es relacionen amb tasques administratives, la realització de les quals correspon als funcionaris del subgrup. La dificultat de l'exercici s'adequarà a la categoria de les places.
  
7.1.4. Quart. Oral, obligatori, no eliminatori i qualificable de 0 a 1 punt.
  
Consistirà a demostrar oralment coneixements de valencià en conversa mantinguda amb el tribunal.
  
7.2. Fase de concurs.
  
Els mèrits al·legats es valoraran segons el barem següent:
  
7.2.1. Experiència professional.
  
\* Antiguitat. Fins un màxim de cinc punts.
  
Per cada any de servei en actiu en les distintes administracions públiques: 0,50 punts.
  
7.2.2. Formació personal
  
\* Cursos de formació i perfeccionament genèrics. Màxim: 2 punts.
  
Cursos de caràcter general o sectorial que, tenint per objecte la formació en alguna de les àrees de coneixement o d'actuació de l'administració, no tinguen relació directa amb les funcions del lloc:
  
\* De menys de 20 hores o durada no especificada: 0,10 punts.
  
\* De 20 a 75 hores de durada: 0,25 punts.
  
\* De més de 75 hores de durada: 0,50 punts.
  
7.2.3. Aptituds per al lloc convocat
  
a) Valoració del treball desenvolupat. Màxim: 5 punts.
  
Per l'exercici de llocs de treball en plaça d'auxiliar d'admininstració general.
  
Per cada any de servei: 1,00 punt.
  
b) Cursos de formació i perfeccionament específics.
  
Màxim: 3 punts.
  
Cursos de caràcter sectorial que tinguen relació directa amb les funcions del lloc:
  
\* De menys de 20 hores o durada no especificada: 0,20 punts.
  
\* De 20 a 75 hores de durada: 0,50 punts.
  
\* De més de 75 hores de durada: 1,00 punt.
  
7.3. Anonimat.
  
Quan es tracte d'exercicis escrits, sempre que açò siga possible, caldrà garantir l'anonimat dels aspirants.
  
7.4. Minusvalideses.
  
Als aspirants amb minusvalideses que ho sol·liciten en instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves.
  
8. Qualificació dels exercicis i regles per a l'aplicació de mèrits
  
8.1. Fase d'oposició.
  
8.1.1. Qualificació.
  
Els membres del tribunal qualificaran els exercicis de l'oposició amb puntuació de 0 a 10 punts. Seran eliminats els aspirants que no assolesquen un mínim de 5 punts en cascun dels de caràcter eliminatori. Se n'exceptua l'exercici de valencià, que és obligatori tot i no ser eliminatori, qualificable de 0 a 1 punt.
  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquell. Hom hi negligirà les dues puntuacions extremes -la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.1.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.2. Fase de concurs.
  
8.2.1. Qualificació.
  
El tribunal qualificarà els mèrits al·legats i acreditats per cada aspirant, sempre que s'hagen contret amb anterioritat a la data en què finalitza el termini de presentació d'instància. Aplicarà estrictament els que consten en la base setena i les valoracions que s'hi indiquen, sense que el conjunt de les qualificacions d'aquesta fase puga depassar el límit de quinze punts.
  
8.2.2. Acreditació de mèrits.
  
Els mèrits que al·leguen els aspirants s'acreditaran a través de títols, certificacions o diplomes mitjançant originals o bé amb documentació acarada i compulsada.
  
En qualsevol moment del procés de proveïment podran ser recaptats formalment dels interessats els aclariments o, si escau, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren necessaris per a una correcta valoració.
  
8.2.4. Antiguitat.
  
L'antiguitat, tot i que caldrà al·legar-la, no necessitarà d'acreditació per part dels interessats en constar tal circumstància en l'ajuntament.
  
En la valoració de l'antiguitat s'hi negligiran les fraccions de temps inferiors a un mes.
  
Seran valorats també els serveis reconeguts a l'empara del que disposa la Llei 1.970/1978, de 26 de desembre.
  
No seran computats els serveis que haguessen estat prestats simultàniament amb altres ja al·legats.
  
8.2.5. Cursos.
  
La realització de cursos s'acreditarà a través de certificats o de diplomes. Només seran valorats si foren convocats o organitzats per la universitat, instituts o escoles oficials de formació de funcionaris, o altres entitats o centres docents públics o privats dels contemplats dins de la Llei Orgànica 8/1985, de 13 de juliol, reguladora del dret a l'educació, quan haguessen estat homologats pels instituts o escoles oficials de formació de funcionaris o per la universitat.
  
Aquelles activitats de naturalesa diferent als cursos, com ara jornades, taules redones, trobades, debats o anàlogues, no podran ser objecte de valoració. Els seminaris només seran valorats si s'acrediten que tenen la mateixa naturalesa i metodologia que els cursos.
  
8.3. Qualificació definitiva.
  
Serà la resultant de la suma total de punts obtinguts en la fase de concurs i en la fase d'oposició.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat realitzats. En un altre cas, decidirà la superior puntuació en la fase de concurs, apartats de cursos, antiguitat i titulació, aplicats successivament per aquest ordre. Si persistís la igualtat, aquesta es dirimirà mitjançant sorteig.
  
9. Relació d'aprovats, presentació de documents i nomenament
  
9.1. Relació d'aprovats.
  
Terminada la qualificació dels aspirants, el tribunal publicarà la relació d'aprovats per ordre de puntuació. Aquests no podran ultrapassar el nombre de places convocades. El tribunal elevarà la citada relació a la presidència de la corporació perquè formule la corresponent proposta de nomenament.
  
Remetrà alhora a aquesta autoritat l'acta de l'última sessió on hauran de figurar, per ordre d'actuació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en el concurs oposició s'exigeixen en la base segona, que són:
  
9.2.1. Certificació acreditativa d'haver prestat al menys dos anys de servei en la plaça de la subescala d'auxiliars d'administració general i de trobar-se en l'actualitat en servei actiu en aquest ajuntament.
  
9.2.2. Còpia autentificada o fotocòpia (acompanyada de l'original per a la seua compulsa) del títol de Batxiller Superior, BUP, FP 2 o equivalent. Si aquest document estigués expedit després de la data en què finalitzà el termini de presentació d'instàncies, caldrà justificar el moment en què conclogueren els estudis.
  
Els qui participen en el procediment selectiu sense comptar amb la titulació que, per accedir al grup C, exigeix l'article 25 de la Llei 30/1984, no necessitaran acreditar l'antiguitat en el grup D, llevat del cas que això no constés en l'expedient personal.
  
9.3. Pèrdua del dret al nomenament.
  
Els qui, dins del termini assenyalat i llevat de causes de força major, no presenten la documentació o presentant-la no reuneixen els requisits exigits o incorren en falsedat, no podran ser nomenats. Quedaran anul·lades totes llurs actuacions sense perjuí de la responsabilitat en què poguessen haver incorregut per falsedat en la instància. En aquest cas, la proposta del tribunal es considerarà realitzada en favor dels qui, havent superat totes les proves, tenen cabuda en el nombre de places convocades. L'alcaldia atorgarà llavors els nomenaments corresponents.
  
9.4. Presa de possessió.
  
Un cop aprovada la proposta per part de l'alcaldia, els opositors nomenats hauran de prendre possessió en el termini de trenta dies hàbils comptadors a partir de l'endemà de la notificació del nomenament. Si no prenen possessió en el termini indicat sense causa justificada, quedaran en la situació de cessants. Llavors, l'alcaldia podrà nomenar els qui, havent superat totes les proves, tenen cabuda en el nombre de places convocades prèvia presentació de la documentació preceptiva, i es considerarà feta la proposta de nomenament pel tribunal qualificador en favor d'aquests.
  
9.5. Jurament.
  
En l'acte de la presa de possessió, el funcionari nomenat haurà de prestar jurament o promesa d'acord amb la fórmula prevista en l'article 31.c del Decret Legislatiu de 20 de març de 1991 del Consell de la Generalitat Valenciana, i en el Reial Decret 707/1979 de 5 d'abril (BOE 06.04.79).
  
10. Incidències
  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
11. Facultat de l'alcaldia
  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria
  
Contra la present convocatòria i les seues bases els interessats podran interposar recurs contenciós administratiu davant la sala corresponent del Tribunal Superior de Justícia de la Comunitat Valenciana durant el termini de dos mesos comptadors a partir de la publicació de l'extracte de la convocatòria al Boletín Oficial del Estado. Es requerirà la comunicació prèvia establida a l'article 110.3r de la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú.
  
13. Recursos i reclamacions contra l'actuació del tribunal
  
13.1. Contra les resolucions i els actes del tribunal qualificador i, en general, contra els actes de tràmit que determinen la impossibilitat de continuar participant en el procediment selectiu o que produesquen indefensió, els interessats podran interposar recurs ordinari davant l'alcalde en el termini d'un mes, comptador a partir de l'endemà de la publicació o notificació de l'acte de què es tracte.
  
13.2. Contra la resta d'actes de tràmit del tribunal, els interessats podran presentar les reclamacions i formular les al·legacions que desitgen davant l'esmentat tribunal, mentre s'estiga desenvolupant el procés de selecció i aquell es trobe constituït. Tals reclamacions i al·legacions hauran de ser tingudes en compte per l'òrgan de selecció en efectuar la proposta de nomenament.
  
14. Legislació aplicable
  
En tot allò no previst en les presents bases regirà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims als quals ha d'ajustar-se el procediment de selecció del personal de les administracions locals; el Decret 69/1986, de 2 de juny, del Consell de la Generalitat Valenciana; i altres disposicions normatives que resulten d'aplicació.
  
ANNEX I
  
Programa de temes del concurs-oposició per cobrir en propietat una plaça d'administratiu d'administració general, mitjançant promoció interna
  
Tema 1. El Reglament: classes. Altres fonts del dret administratiu.
  
Tema 2. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.
  
Tema 3. Els recursos administratius. Recurs ordinari. Recurs de revisió. La potestat sancionadora. Drets i obligacions administratives dels ciutadans.
  
Tema 4. La intervenció administrativa en la propietat privada. L'expropiació forçosa.
  
Tema 5. Consideració econòmica de l'activitat financera. Dret financer. Els subjectes de l'activitat financera.
  
Tema 6. La despesa pública i les seues classes. El control de la despesa pública. Idea general de la despesa pública en Espanya.
  
Tema 7. Els ingressos públics: concepte i classes. L'impost. Les taxes fiscals.
  
Tema 8. Principis inspiradors de la Llei General Tributària.
  
Tema 9. El pressupost. Doctrina clàssica i concepcions modernes sobre del pressupost. Idea general del pressuposto espanyol.
  
Tema 10. La Llei General Pressupostària.
  
Tema 11. Règim general de les eleccions locals.
  
Tema 12. El servei públic en l'esfera local. Els modes de gestió dels serveis públics. Consideració especial de la concessió.
  
Tema 13. Legislació sobre règim del sòl i ordenació urbana: els seus principis inspiradors. Competència urbanística municipal.
  
Tema 14. Instruments de planejament. Procediment d'elaboració i aprovació.
  
Tema 15. Execució dels plans d'ordenació. Sistemes d'actuació urbanística. La classificació del sòl.
  
Tema 16. Intervenció en l'edificació i ús del sòl.
  
Tema 17. Cultura participativa: concepte de desenvolupament organitzacional. Factors integradors del desenvolupament organitzacional. L'evolució i el canvi. Els equips amb instruments de millora personal i de l'organització.
  
Tema 18. La qualitat en els serveis públics: concepte de qualitat. De la qualitat a la qualitat total. De la qualitat total a l'excel·lència. Diagnòstic i gestió de la qualitat. Professionals/llocs de treballs/qualitat.
  
Tema 19. L'atenció al ciutadà: acollida i informació. Informació presencial i telefònica. L'orientació al ciutadà.